路易十八

路易十八(法文：Louis XVIII de France, 1755年11月17号-1824年9月16号），是法国立在波旁复辟时代个第一个国王。伊是路易十六个亲阿弟，老早获封普罗旺斯伯爵。1793年，路易十六畀暴民砍头，路易十六个儿子畀保王党尊奉成路易十七，弗过两年之后就死脱，之后，就让路易十八继承迭个辰光无实际存在个法国国王头衔。所以，路易十八声称自家1814年回到法国辰光，已经当廿年国王哉。实际浪大部分辰光伊侪立在法国境外。

统治
相比一些强硬个保王党，路易十八本人反过来对启蒙之类个思想弗是老排斥，立在波旁复辟之后，也尽量避免伤害到资本家或者小资产者个利益，弗去恢复老早1789年之前贵族搭教会个权势。个能，就让大部分人也好勉强接受伊，让自家统治辰光嘸太大暴乱。1824年，路易十八死脱。伊个阿弟查理十世继位，六年之后，波旁王朝第二趟畀推翻。

Category:法兰西国王
Category:安道尔大公